Ako zmierniť mierny kašeľ po užívaní sirupov na dýchacie cesty?
Dobrý deň,
Mala som bolesť hrdla a hlieny uzivala som chvilku solmucol a potom salviovy sirup na hlieny a dýchacie cesty sinutil. A teraz mám pocit že mám kašeľ mierny a ako ho už stlmiť?
Dobrý deň,
ďakujeme za Vašu otázku.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny.
Liek Solmucol je určený na ochorenia sprevádzané intenzívnou tvorbou hustého väzkého hlienu. Z toho dôvodu predpokladám vo Vašom prípade prítomnosť produktívneho kašľa. Tlmenie takéhoto kašľa antitusikami (liekmi určenými na suchý kašeľ) nie je vhodné. Na doliečenie Vám odporúčam podávanie bylinného prípravku
Bronchofin®
, ktorý upokojuje, hydratuje a chráni horné dýchacie cesty a zároveň znižuje viskozitu hlienu, aby podporil jeho vypudenie. Odporúčaná denná dávka u dospelých je 10 ml 3-krát denne.
Prajem pekný zvyšok dňa.
S pozdravom
PharmDr. Veronika Kiabová